În februarie, sovieticii au intrat în Silezia şi Pomerania, în timp ce aliaţii occidentali au intrat în vestul Germaniei şi s-au apropiat de râul Rin. Până în martie, Aliații Occidentali au traversat Rinul la nord și la sud de Ruhr, înconjurând Grupul de Armate German B. La începutul lunii martie, în încercarea de a-și proteja ultimele rezerve de petrol din Ungaria și de a recâștiga Budapesta, Germania a lansat ultima ofensivă majoră
împotriva trupelor sovietice lângă Lacul Balaton. În două săptămâni, ofensiva a fost respinsă, sovieticii au avansat la Viena, și au capturat orașul. La începutul lunii aprilie, trupele sovietice au capturat Königsberg, în timp ce aliații occidentali au avansat în Italia și au măturat Germania de vest, capturând Hamburg și Nuremberg. Forțele americane și sovietice s-au întâlnit la râul Elba pe 25 aprilie, lăsând mai multe buzunare neocupate în sudul Germaniei și în jurul Berlinului.